stanford-oval/wikipedia huggingface dataset:
חנה קפרא
ב"שירות אוויר" בארגון ההגנה

עוד לפני קום המדינה עסקה קפרא בתיקון מטוסים משומשים שקנתה הנהגת היישוב מחיל האוויר הבריטי. בתחילת 1948 רכש שירות האוויר, הזרוע האווירית של ההגנה, מהצבא הבריטי 20 מטוסי אוסטר אוטוקרט משומשים. קפרא עסקה עם שרינה רכטמן במלאכת תיקוני הבד והצבע של המטוסים הקלים. הייתה זו התמחות מיוחדת, שעברה מן העולם עם המטוסים בנויי העץ ומצופי הבד. העבודה נעשתה בחשאי, במרתפי יקב שרונה בתל אביב, מחשש שהבריטים יחזרו בהם מהעסקה ויחרימו את המטוסים.
בחיל האוויר הישראלי

עם הקמתו הרשמית של חיל האוויר המשיכה קפרא בתפקידה בתחזוקת מטוסים ובהכשרתם לטיסה. רוב הטכנאים והטייסים היו אז מתנדבים מחוץ לארץ, וקפרא הייתה בין הראשונות לעסוק בתפקיד. לאחר חמש שנות שירות השתחררה בדרגת רב־סמל.
לאחר שחרורה המשיכה לעבוד עוד 33 שנים בחיל האוויר כאזרחית עובדת צה"ל, עד שנת 1983. שנים רבות עבדה בבסיס תל נוף כטכנאית תחזוקת מטוסים במחלקת בד וצבע.
חנה קפרא בעת עבודה על מטוס
סמטת חנה קפרא בעיר רחובות
חיים אישיים

חנה קפרא לא נישאה ולא נולדו לה ילדים. מרבית שנותיה גרה בשעריים בבית אשר בנתה.
היא נפטרה בכ"ז באלול תשנ"ז (1997) ונקברה בבית העלמין תר"ן, בית הקברות הראשון ברחובות, שבו נקברו מייסדי המושבה.
סמטה הסמוכה לרחוב שבו גרה בעיר רחובות נקראת על שמה.
הערות שוליים

↑  התיישבות יהודי תימן ברחובות, באתר עיריית רחובות – ארכיון
↑  הזמנה. בבית המשפט המחוזי בת"א, דבר, 25 בפברואר 1945
↑  יאיר כפיר, חיל האוויר במשפחת קפרא – כפיר, באתר הקשר הרב דורי
↑  ⁨ב כ פ ר ⁩ | ⁨דבר⁩ | 7 דצמבר 1938 | אוסף העיתונות | הספרייה הלאומית, באתר www.nli.org.il
1 2 3 4  ראיון עם חנה קפרא, "כבת שעריים וכרחובותית שורשית", הארכיון לתולדות רחובות, ינואר 1983.[דרושה הבהרה]
↑  אילון טוהר ועדן ביטון | צילום: סליה גריון עדי עבו ומור צידון, ‏הטובות לטכני, באתר חיל האוויר הישראלי, 29 ביוני 2017
↑  דייויד סלע, ראש מלא תחבולות ואוצר של גרוטאות: כך נולד חיל האוויר הישראלי, באתר www.israelhayom.co.il, ‏26 בינואר 2023
↑  אוסטר, בטאון חיל האוויר 63, נובמבר–דצמבר 1963, עמ' 12–13, באתר הספרייה הדיגיטלית להיסטוריה ומורשת חיל האוויר
↑  שבתאי כ"ץ, כנפי תחזוקה אווירית למדינה, הספרייה הדיגיטלית להיסטוריה ומורשת חיל האוויר, עמ' 27.
↑  מצבת קברה בבית העלמין תר"ן המייסדים ברחובות.
↑  דף הפייסבוק של עיריית רחובות.

חנה קפרא בעת עבודה על מטוס
הוברט זאטלר

| --- | --- |

 לידה:  21 בינואר 1817 זלצבורג, האימפריה האוסטרית 
 פטירה:  3 באפריל 1904 (בגיל 87) וינה, האימפריה האוסטרו-הונגרית 
 מקום לימודים:  האקדמיה לאמנויות בווינה 
 תחום יצירה:  ציור נוף 
 
הוברט זאטלר (בגרמנית: Hubert Sattler ‏: 21 בינואר 1817 – 3 באפריל 1904) היה צייר נוף אוסטרי שעבד תחת השמות בדויים לואיס ריטשארד, א. גרוסן וגוטפריד סטאהלי - ריכן.
ביוגרפיה

הוברט זאטלר נולד בזלצבורג; אביו, יוהאן מיכאל זאטלר, היה גם צייר נוף ויצר את פנורמה זאטלר של זלצבורג בשנים 1825–1829. הוברט תרם אותו ויותר מ-300 מיצירותיו של אביו לעיר ב-1870. הפנורמה מוצגת באופן קבוע במוזיאון הפנורמה שבתוך מוזיאון זלצבורג, יחד עם תערוכה מתחלפת שנלקחה מכ-150 הציורים שלו שבידי המוזיאון.
זאטלר סייר עם אביו ולמד ממנו תחילה רישום וציור, לאחר מכן למד באקדמיה לאמנויות יפות בווינה בגיל 12, ואביו עבד איתו על רבות מיצירותיו המוקדמות.
עבודתו מאופיינת ברמת פירוט גבוהה, שבה הן הוצגו מתחת לתאורה בחדר חשוך ללקוחות המביטים דרך צמצם ולעיתים קרובות עדשה מגדילה. הוא צייר נופים במדינות רבות באירופה וגם במזרח הקרוב ובאמריקה הלטינית, כולל ציורי נופים טבעיים וערים. רישומיו היו מדויקים ועדכניים בצורה יוצאת דופן. הוא יצא למסעות ציור ולאחר מכן עבד בבית ממחקריו המפורטים ומתוך צילומים, בעוד שציורים קודמים התבססו על תחריטים ישנים.
במסעו ב-1842 למזרח הקרוב פגשה אותו אידה פייפר מווינה ונסעה עמו לזמן מה. ביומנה שפורסם, היא תיעדה כיצד נסקל על ידי אנשים מקומיים בעת שרטוט בדמשק. הוא הציג את הציורים שלו במדינות רבות, כולל בצפון אמריקה.
בשלב מאוחר בחייו בילה שנים רבות בווינה.
בנו של זאטלר, הוברט זאטלר, היה רופא עיניים.
הוא מת בווינה ונקבר בזלצבורג יחד עם אביו.
גלריה

עבודות עץ בהרי האלפים הגבוהים
חג הגואל בוונציה, 1876
קלן על הריין, בין 1890 ל-1900
זלצבורג בחורף. אמצע המאה ה-19
הערות שוליים

↑  Salzburg Museum, web.archive.org, ‏2015-01-04
↑  Constantin von Wurzbach, "Sattler, Hubert", Biographisches Lexikon des Kaiserthums Oesterreich Volume 28, Vienna: L. C. Zamarski, 1874, pp. 271–72,
↑  Stadt Salzburg-Haybäck Richilde Dr.phil, Friedhöfe, Stadt Salzburg
↑  Wienmuseum - Sattlers Kosmorama - Eine Weltreise von Bild zu Bild, web.archive.org, ‏2013-04-24
↑  Gerhard Plasser, "Hubert Sattler und Ida Pfeiffer (1797–1858)", Salzburger Museumsblätter 9/10, November 2009, pp. 5–7 (in German)
| --- | --- |
בקרת זהויות :  GND: 117619310  ISNI: 0000 0000 6678 2755  LCCN: n2007070749  RKD: 69831  SUDOC: 234063734  ULAN: 500022280  VIAF: 64789114   WorldCat (עם VIAF): 64789114 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוברט זאטלר".
אסייר ויאליברה

אסייר וִיאַלִיבְּרֶה מולינה (בספרדית: Asier Villalibre Molina; נולד ב-30 בספטמבר 1997) הוא כדורגלן ספרדי המשחק בעמדת החלוץ בדפורטיבו אלאבס מלה ליגה. זכה עם אתלטיק בילבאו בסופר קאפ הספרדי ופעמיים בגביע המלך. הפנדל שלו בדקה ה-129 של פלייאוף העלייה ללה ליגה הבטיח את עלייתה של אלאבס חזרה לליגה הראשונה.
קריירת מועדונים

ויאליברה נולד בגרניקה שבחבל הבסקים, והצטרף למחלקת הנוער של אתלטיק בילבאו בשנת 2011. הוא ערך את הופעת הבכורה שלו בקבוצת הבת של בילבאו, בסקוניה, בעונת 2013/2014, במשחק בו גם כבש את שער הבכורה שלו בליגה השלישית בגיל 15.
במאי 2015, לאחר 20 שערים נוספים עבור בסקוניה, ויאליברה הועלה לקבוצת המילואים בליגה השנייה. הוא ערך את הופעת הבכורה המקצועית שלו ב-24 באוגוסט, כשהוא נכנס כמחליף במחצית השנייה במקומו של גורקה סנטאמריה בהפסד ביתי 0–1 נגד ז'ירונה. ויאליברה הבקיע את שער הבכורה המקצועי שלו עבור אתלטיק בילבאו ב-6 בספטמבר 2015, בניצחון הביתי 1–3 על מיורקה. בגיל 17 שנים ו-341 ימים, הוא הפך למבקיע השני הצעיר ביותר עבור הקבוצה בליגה השנייה (אחרי אנדר גריטאנו בן ה-17 ו-198 ימים בשנת 1986).
ב-3 בדצמבר 2016, ויאליברה זומן לקבוצה הראשונה למשחק הדרבי הבסקי נגד אייבר, כשהוא תופס את מקומו של, אריץ אדוריס, היה מושעה לאחר שהורחק במשחק הליגה הקודם. הוא ערך את הופעת הבכורה שלו בלה ליגה למחרת, כשהחליף את איניאקי ויליאמס לאחר 84 דקות ורשם בישול עבור איקר מוניאין שהבקיע את השער האחרון בתוספת הזמן בניצחון 1–3.
ויאליברה הופיע במשחק הראשון שלו בתחרות אירופית ב-8 בדצמבר 2016, תוך שהוא תורם מסירה מכרעת נוספת בתיקו 1-1 בחוץ נגד ראפיד וינה בשלב הבתים של ליגת האלופות לאחר ששוב עלה מהספסל. הוא הושאל לנומנסיה ב-2 במאי של השנה שלאחר מכן, לחודש אחד.
ב-20 באוגוסט 2017, ויאליברה הושאל לקבוצת הליגה השנייה ריאל ואיאדוליד לשנה אחת. לאחר שהבקיע רק פעמיים בגביע, ההשאלה שלו בוטלה והוא עבר לאחר מכן ללורקה מאותה ליגה גם כן בהסכם זמני.
ויאליברה הבקיע את שער הבכורה שלו בליגה עבור אתלטיק ב-25 בינואר 2020, כשהוא משחק 84 דקות בתיקו 1–1 בחוץ נגד אספניול.
ב-17 בינואר שלאחר מכן, כבש את שער השוויון בדקה האחרונה נגד ברצלונה, שהוביל את המשחק להארכה, ולבסוף לניצחון 2–3 הסופר קאפ הספרדי 2020/2021;
לאחר שסיים 35 משחקים וארבעה שערים בעונת 2020/2021, מעמדו של ויאליברה ירד, והוא הושאל לדפורטיבו אלאבס ב-30 בינואר 2023. הוא הבקיע פעמיים במהלך הפלייאוף בליגה השנייה ועזר לקבוצתו להעפיל לליגה הראשונה. את השער הראשון כבש בחצי גמר הפלייאוף בניצחון 0–2 על אייבר; במשחק השני של גמר הפלייאוף גמר נגד לבאנטה, הפנדל שלו, עמוק בתוספת הזמן של הארכה, היה השער היחיד של המשחק.
ויאליברה חזר לאתלטיק בילבאו, וב-16 בספטמבר 2023 כבש בניצחון 0–3 על קדיס, כמה שניות לאחר שהחליף את גורקה גורוזטה. ב-7 בדצמבר באותה העונה, הוא הבקיע פעמיים נגד קאיון בסיבוב השני של גביע המלך הספרדי. חודש לאחר מכן, הוא כבש שני שערים כשעזר להביס את אייבר בסיבוב 32 (0–3), וחזר על הישג זה בשלב הבא כאשר המארחים הביסו את אלאבס 0–2; עם ששת השערים הללו, הוא השווה את המספר של חבי לוק מעונת 1991/1992, וסיים כמלך השערים המשותף של הטורניר יחד עם אבדון פראטס ואנאסטסיוס דוביקאס.
ב-15 ביולי 2024, ויאליברה חזר לאלאבס בחוזה לארבע שנים.
קריירה בינלאומית

ויאליברה ערך את הופעת הבכורה שלו עבור נבחרת חבל הבסקים הלא רשמית במאי 2019, בתיקו 0–0 בחוץ נגד פנמה.
תארים

גביע המלך (2): 2023/2024, 2020/2021
הסופר קאפ הספרדי: 2021
ויאליברה ב-2012
יסמין פהלווי

יסמין פהלווי (בפרסית: یاسمین اعتماد امینی پهلوی, תעתיק: יאסמין אעתמאד אמיני פהלוי; נולדה ב-26 ביולי 1968) היא עורכת דין איראנית ואשתו של רזא פהלווי, נסיך הכתר האחרון של איראן.
ביוגרפיה

פהלווי נולדה בטהראן לעבדאללה אטמאד-אמיני ול-Forough Eftekhari[דרושה הבהרה]. יסמין למדה בבית ספר קהילתי פרטי בטהראן עד שעזבה את המדינה יחד עם בני משפחתה לסן פרנסיסקו, קליפורניה בעקבות המהפכה באיראן. בארצות הברית למדה תואר בוגר במדע המדינה ותואר במשפטים בבית הספר למשפטים של אוניברסיטת ג'ורג' וושינגטון והמשיכה ללימודי דוקטורט. היא חברה באיגוד עורכי הדין של מרילנד. במשך עשור פהלווי עבדה כעורכת דין במרכז למשפט לילדים בוושינגטון וייצגה ילדים ונוער בסיכון. ב-1991 היא הייתה מייסדת שותפה ומנהלת של הקרן למען ילדי איראן. היא ניהלה את הקרן עד שנת 2014.
פהלווי תומכת בשינוי שיטת המשטר באיראן לדמוקרטית ואף השתתפה בהפגנות של מתנגדי המשטר הנוכחי.
חיים אישיים

פהלווי נישאה לשאה איראן בגלות, רזא כורש עלי פהלווי, ב-1986 ולזוג נולדו שלוש בנות: נור, אימאן ופארה.
ראו גם

הניסים המלכותיים של איראן
המהפכה האיראנית
הערות שוליים

1 2 3  "Taking a look at the Crown Princess of Iran, Yasmine Pahlavi - History of Royal Women". History of Royal Women (באנגלית אמריקאית). 2018-01-19. נבדק ב-2018-09-19.
1 2  "Princess Yasmine Pahlavi of Iran". The Pahlavi Dynasty -  خاندان پهلوی (באנגלית אמריקאית). אורכב מ-המקור ב-2018-09-19. נבדק ב-2018-09-19.
↑  YASMINE PAHLAVI ATTORNEY, ‏2014-03-30
↑  Princess Yasmine Pahlavi, Founder : The Foundation for the Children of Iran, www.foundationforthechildrenofiran.org (באנגלית) (ארכיון)
↑  Kronprinzessin Yasmine des Iran, ADELSWELT (בגרמנית)
↑  The Exiled Royal Family Of Iran And Their MoCo Connection, The MoCo Show (באנגלית)
↑  ‏סואדכוהי‏ (Q108933097)
↑  הבא בירושה אחרי רזא כורש עלי פהלווי, מקור: סדר הירושה בוויקיפדיה הצרפתית | הפריט שלו בוויקינתונים: ‏כאמיאר פהלווי‏ (Q109170741)
| --- | --- |
בקרת זהויות :  MusicBrainz: c7af0807-7332-4fe2-863f-74dbacc73ac8
Soul Survivor

"Soul Survivor" (בעברית: "מציל הנשמות") הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השלישי שלה, Like a Hurricane. הוא יצא לאור בשנת 1987, ברחבי העולם וב-15 באוגוסט 1988 בממלכה המאוחדת, בהוצאת חברות התקליטים הנסה רקורדס ואריולה רקורדס, כסינגל השני מתוך האלבום.
השיר הגיע למקום הראשון במצעד השירים שבספרד.
רקע וכתיבה

השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. השיר הפך ללהיט בשלל מדינות, תוך שכבש את פסגת מצעד השירים שבספרד והיה לראשון של קאץ' שעשה זאת וזאת בנוסף לכך שהגיע למקום השלישי במצעד השירים שביוגוסלביה.
בנוסף לכך, יצאה גרסת 12 אינץ' של השיר בסקנדינביה. הגרסה יצאה בפורמט של מקסי סינגל.
וידאו קליפ

הווידאו קליפ של השיר הועלה ליוטיוב ב-4 באפריל 2012. לאורכו של הקליפ, ניתן לראות את סי. סי. קאץ', כשהיא נמצאת ברחוב בלילה, תוך שמאחוריה ישנם רקדני ליווי וכולם רוקדים ושרים את השיר יחד. הקליפ צבר למעלה מ-5 מיליון צפיות קליפ נוסף של השיר צבר קרוב ל-4 מיליון צפיות.
ההופעה של קאץ' עם השיר שהועלתה ליוטיוב באוגוסט 2008, צברה למעלה מ-1.4 מיליון צפיות.
מיקומי שיא

|   ‏‏‏  מצעדים ודירוגים (1987)> מדינה |   ‏‏‏  מצעדים ודירוגים (1987)> מצעד |   ‏‏‏  מצעדים ודירוגים (1987)> מיקום שיא |   ‏‏‏  מצעדים ודירוגים (1987)>  |
| --- | --- | --- | --- |
|  גרמניה | GfK – טופ 100 | 17 |  |
|  הממלכה המאוחדת | מצעד הסינגלים הבריטי | 96 |  |
|  יוון | IFPI Greece | 20 |  |
|  ספרד | PROMUSICAE | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1987 | תקליט 7 אינץ' • תקליט 12 אינץ' | הנסה • אריולה |  |
| הממלכה המאוחדת | 15 באוגוסט 1987 | תקליט 7 אינץ' • תקליט 12 אינץ' | הנסה • אריולה |  |
הערות שוליים

1 2  C.C. Catch - Like A Hurricane, Discogs (באנגלית)
1 2 3  C.C. Catch - Soul Survivor (Long Version Survivor Mix), Discogs (באנגלית)
1 2 3  C.C. Catch - Soul Survivor, Discogs (באנגלית)
↑  C.C. Catch - Shake Your Head 2003 - swisscharts.com, www.swisscharts.com
1 2  Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2.
↑  C.C. Catch, Genius (באנגלית)
↑  C.C. Catch – Soul Survivor (באנגלית), נבדק ב-2020-04-21
1 2  C.C. Catch - Soul Survivor (Long Version Survivor Mix), Discogs (באנגלית)
1 2 3  C C Catch - Soul survivor (Original long version) [HD/3D/HQ]
↑  C. C. Catch - Soul Survivor
↑  C.C. Catch - "Soul Survivor"
| סי>  סי. קאץ' |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Catch the Catch • Welcome to the Heartbreak Hotel • Like a Hurricane • Big Fun • Hear What I Say |  |
| אלבומים אחרים | Diamonds: Her Greatest Hits • Best of '98 |  |
| ערכים קשורים | Modern Talking |  |
| סי>  סי. קאץ' – סינגלים |
| --- | --- | --- |
| Catch the Catch | "I Can Lose My Heart Tonight" • "'Cause You Are Young" • "Strangers by Night" |  |
| Welcome to the Heartbreak Hotel | "Heartbreak Hotel" • "Heaven and Hell" |  |
| Like a Hurricane | "Are You Man Enough" • "Soul Survivor" • "Good Guys Only Win in Movies" |  |
| Big Fun | "Backseat of Your Cadillac" • "Summer Kisses" • "Nothing but a Heartache" • "Baby I Need Your Love" |  |
| סינגלים אחרים | "House of Mystic Lights" • "Shake Your Head" • "Unborn Love" |  |
הליכות ג'יין

סמליל היוזמה
הליכת ג'יין בטורונטו, בשנת 2007
חברת הכנסת תמר זנדברג מובילה הליכה בתל אביב במסגרת היוזמה, 2013
הליכות ג'יין (באנגלית: Jane's Walk, נכתב בעברית בתעתיק "ג'יינ'ס ווק") הן סדרת סיורים רגליים מודרכים הנערכים בערים ברחבי העולם.
הסיורים נקראים על שם ג'יין ג'ייקובס שהייתה חוקרת תכנון ערים ידועה, והם נערכים בכל שנה בשבוע הראשון של חודש מאי לציון יום הולדתה. הסיורים מלווים בהרצאות בתחומים מגוונים הנוגעים לאותה עיר או שכונה, כגון אדריכלות, קולינריה, זכויות עובדים, אמנות או סביבתנות. הסיורים מאורגנים תמיד בידי מתנדבים, ההשתתפות בהם חינם, והם פתוחים לכל אדם.
היסטוריה > בעולם

האירוע הראשון נערך בשנת 2007, בעיר טורונטו שבקנדה, ומאז גדל בקצב מהיר. בשנה שלאחר מכן, נערכו יותר מ-140 סיורים שונים ב-11 ערים בקנדה. ב-2009 הפך האירוע לגלובלי, כאשר בנוסף לערים הגדולות בקנדה שהצטרפו (מונטריאול ואוטווה), אורגנו אירועים גם בערים ברחבי ארצות הברית, בהן בוסטון, פיניקס וניו אורלינס, ואף בעיר בומביי שבהודו. בסך הכל, השתתפו באותה השנה יותר מ-10,000 צועדים ב-46 ערים שונות. בשנת 2011 התרחבה היוזמה למדינות נוספות ובהן: ברזיל, ישראל, הולנד, הפיליפינים וגרמניה, ול-25 ערים בארצות הברית בהן ניו יורק, ניו ג'רזי, יוסטון וקנזס סיטי.
היסטוריה > בישראל

האירוע אורגן לראשונה בישראל בשנת 2011, בעיר תל אביב-יפו בלבד. באותה שנה אורגן אירוע דומה בשם "הליכות חיפה", כחלק מיוזמה של מוזיאון חיפה לאמנות. שנה לאחר מכן, אורגנו אירועים בשלוש ערים שונות (חיפה, תל אביב וירושלים), בהן נערכו יותר מ-40 סיורים שונים. הסיורים היו בנושאים עירוניים ושכונתיים מגוונים והונחו על ידי בעלי עניין שונים – אמנים, אדריכלים, אנשי חינוך – ובהם תמר ברגר, יורם מארק-רייך וכן חברי המועצה תמר זנדברג, יואב גולדרינג ומאיר מרגלית. מאז, האירוע התרחב אל ערים נוספות בארץ.
בשנת 2021 התקיימו הליכות ג'יין בישראל בשבוע הראשון של מאי בתל אביב, באר שבע, ירושלים, נשר, נס ציונה, רחובות, ערד, ראשון לציון, אשדוד ואילת. בחיפה התקיים האירוע באמצע חודש יוני, בשל מגבלות הקורונה.
בשנת 2023 השתתפו בהליכות ג'יין בישראל 14 ערים והמקומות הבאים: חיפה, באר שבע, תל אביב, ירושלים, רחובות, ראשון לציון, נשר, מדרשת בן-גוריון, נהריה, בנימינה-גבעת עדה-זכרון יעקב, טירת הכרמל, אשדוד, הרצליה ופתח תקווה. רוב ההליכות יתקיימו בסוף בשבוע שבין 4–6 במאי 2023. חלקם הוסיפו גם ימים בשבוע שלאחר מכן.
בשנת 2024 הצטרפו הערים מודיעין-מכבים-רעות, חולון וראש פינה להליכות ג'יין.
הערות שוליים

↑  הליכות ג'יין: 3 ערים, עשרות סיורים - ובחינם, באתר ynet, 2 במאי 2012
↑  עצמון אברהמי, מה יהיה: אירועי התרבות של ירושלים, באתר nrg‏, 3 במאי 2012
פרסום של "הליכות ג'יין" בעיר נשר, מאי 2022
הליכת ג'יין בחיפה, 2022. סיור בין עז א-דין אל-קאסם לחסן שוקרי. צולם בגן הזיכרון בהדר הכרמל, מול בניין עיריית חיפה.
הליכת ג'יין בקריית ים – סיור בעקבות השלטים הכחולים מתחם הנוטרים ברחוב המייסדים, יוני 2023
הליכת ג'יין בעקבות ההתחדשות העירונית בשדרות הרצל באשדוד, בהדרכת האדריכל וולטר שיינקמן, 2024
Are You Man Enough

"Are You Man Enough" (בעברית: "האם אתה מספיק גבר") הוא סינגל שהוקלט על ידי הזמרת ההולנדית סי. סי. קאץ', מתוך אלבום האולפן השלישי שלה, Like a Hurricane. הוא יצא לאור במרץ 1987, בהוצאת חברות התקליטים הנסה רקורדס ואריולה רקורדס, כסינגל הראשון והפותח מתוך האלבום.
השיר הגיע למקום החמישי במצעד השירים שבספרד.
רקע וכתיבה

השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. במרץ 1987, יצא תקליט 12 אינץ', בו הופץ השיר הזה ביחד עם השיר "V.I.P. (They're Callin' Me Tonight)", שתיפקד כבי-סייד שלו.
בנוסף לגרסה הרגילה ולגרסה הארוכה של השיר, יצא גם גרסה ערוכה שהותאמה לשידורים ברדיו.
וידאו קליפ

הווידאו קליפ הרשמי של השיר הועלה ליוטיוב ב-9 באוקטובר 2013. לאורכו של הקליפ, ניתן לראות את סי. סי. קאץ', כשהיא נמצאת בתוך תיבה שרצפתה מדומה לעיתון ובכל פעם הכותרות שם מתחלפות לנושאים אחרים, תוך שקאץ' שרה את השיר.
בשנת 1987, ביצעה קאץ' בהופעה מיוחדת את השיר. ההופעה עלתה לערוץ היוטיוב שלה במרץ 2009.
מיקומי שיא

|   ‏‏‏  מצעדים ודירוגים (1987)> מדינה |   ‏‏‏  מצעדים ודירוגים (1987)> מצעד |   ‏‏‏  מצעדים ודירוגים (1987)> מיקום שיא |   ‏‏‏  מצעדים ודירוגים (1987)>  |
| --- | --- | --- | --- |
|  גרמניה | GfK – טופ 100 | 20 |  |
|  ספרד | PROMUSICAE | 5 |  |
|  שווייץ | המצעד השווייצרי | 28 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| גרמניה | מרץ 1987 | תקליט 7 אינץ' • תקליט 12 אינץ' | הנסה • אריולה |  |
הערות שוליים

1 2  C.C. Catch - Like A Hurricane, Discogs (באנגלית)
1 2  C.C. Catch - Are You Man Enough (Long Version - Muscle Mix), Discogs (באנגלית)
1 2 3  C.C. Catch - Are You Man Enough (Long Version - Muscle Mix), Discogs (באנגלית)
↑  C.C. Catch - Shake Your Head 2003 - swisscharts.com, www.swisscharts.com
↑  Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2.
↑  C.C. Catch, Genius (באנגלית)
↑  C.C. Catch – Are You Man Enough? (באנגלית), נבדק ב-2020-04-21
↑  C.C. Catch - Are You Man Enough (Long Version - Muscle Mix), Discogs (באנגלית)
1 2  C.C.Catch - Are You Man Enough (Extended) [1080p]
1 2  Catch - Are you man enough (spielbude 1987). CC Catch - Are you man enough (spielbude 1987).
| סי>  סי. קאץ' |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Catch the Catch • Welcome to the Heartbreak Hotel • Like a Hurricane • Big Fun • Hear What I Say |  |
| אלבומים אחרים | Diamonds: Her Greatest Hits • Best of '98 |  |
| ערכים קשורים | Modern Talking |  |
| סי>  סי. קאץ' – סינגלים |
| --- | --- | --- |
| Catch the Catch | "I Can Lose My Heart Tonight" • "'Cause You Are Young" • "Strangers by Night" |  |
| Welcome to the Heartbreak Hotel | "Heartbreak Hotel" • "Heaven and Hell" |  |
| Like a Hurricane | "Are You Man Enough" • "Soul Survivor" • "Good Guys Only Win in Movies" |  |
| Big Fun | "Backseat of Your Cadillac" • "Summer Kisses" • "Nothing but a Heartache" • "Baby I Need Your Love" |  |
| סינגלים אחרים | "House of Mystic Lights" • "Shake Your Head" • "Unborn Love" |  |
Backseat of Your Cadillac

"Backseat of Your Cadillac" (בעברית: "המושב האחורי של הקאדילק שלך") הוא סינגל שהוקלט על ידי הזמרת ההולנדית סי. סי. קאץ'. הוא יצא לאור בשנת 1988, בהוצאת חברות התקליטים הנסה רקורדס ואריולה רקורדס, כסינגל הראשון מתוך האלבום, Big Fun.
השיר הגיע למקום השישי במצעד השירים שבספרד.
רקע וכתיבה

השיר נכתב והופק על ידי דיטר בוהלן, איתו שיתפה פעולה סי. סי. קאץ' במהלך רוב הוצאת אלבומי האולפן והסינגלים שלה. השיר מדבר על מערכת יחסים, בה סי. סי. קאץ' חשה שבן הזוג שלה מצליח לגרום לה להרגיש נאהבת, אך בו זמנית לשבור את ליבה שוב ושוב.
בשנת 1998, הוציאה סי. סי. קאץ' את אלבום הלהיטים Best of '98, בו נכלל השיר.
וידאו קליפ

הווידאו קליפ של השיר הועלה ליוטיוב ב-6 באוקטובר 2006, כמה עשורים לאחר צאתו המקורית. בתחילת הקלים, ניתן לראות את סי. סי. קאץ' ואת בן הזוג שלה בתוך רכב מסוג קאדילק, כשהם נוסעים בכבישים. בהמשך, ניתן לראותה כשהיא רוקדת בתחנת דלק.
נכון לאפריל 2020, מונה הצפיות של הקליפ עומד על למעלה מ-11 מיליון צפיות.
מיקומי שיא

|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |   ‏‏‏  מצעדים ודירוגים (1988)>  |
| --- | --- | --- | --- |
|  גרמניה | GfK – טופ 100 | 10 |  |
|  ספרד | PROMUSICAE | 6 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1988 | תקליטור • קלטת וידאו • תקליט 7 אינץ' • תקליט 12 אינץ' | הנסה • אריולה |  |
הערות שוליים

1 2 3  C.C. Catch - Backseat Of Your Cadillac, Discogs (באנגלית)
↑  Release group “Big Fun” by C.C.Catch - MusicBrainz, musicbrainz.org
↑  Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2.
1 2  C.C. Catch – Backseat Of Your Cadillac (באנגלית), נבדק ב-2020-05-09
↑  C.C. Catch - Best Of '98, Discogs (באנגלית)
1 2 3  C.C.CATCH - Backseat Of Your Cadillac
| סי>  סי. קאץ' |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Catch the Catch • Welcome to the Heartbreak Hotel • Like a Hurricane • Big Fun • Hear What I Say |  |
| אלבומים אחרים | Diamonds: Her Greatest Hits • Best of '98 |  |
| ערכים קשורים | Modern Talking |  |
| סי>  סי. קאץ' – סינגלים |
| --- | --- | --- |
| Catch the Catch | "I Can Lose My Heart Tonight" • "'Cause You Are Young" • "Strangers by Night" |  |
| Welcome to the Heartbreak Hotel | "Heartbreak Hotel" • "Heaven and Hell" |  |
| Like a Hurricane | "Are You Man Enough" • "Soul Survivor" • "Good Guys Only Win in Movies" |  |
| Big Fun | "Backseat of Your Cadillac" • "Summer Kisses" • "Nothing but a Heartache" • "Baby I Need Your Love" |  |
| סינגלים אחרים | "House of Mystic Lights" • "Shake Your Head" • "Unborn Love" |  |
| --- | --- |
בקרת זהויות :  MusicBrainz release group: ff96a482-c31f-37b8-965c-cd2e76afd47c
פאני צ'ריטו

| --- | --- |

 לידה:  11 במאי 1817 נאפולי, ממלכת שתי הסיציליות 
 פטירה:  6 במאי 1909 (בגיל 91) פריז, צרפת 
 מדינה:  ממלכת איטליה 
 מקום קבורה:  בית הקברות של מונמארטר 
 השכלה:  בית הספר לבלט של תיאטרון לה סקאלה 
 בן או בת זוג:  ארתור סן-לאון 
 חתימה:   
 
פרנצ'סקה פאני צ'ריטו (באיטלקית: Francesca "Fanny" Cerrito; ‏11 במאי 1817 - 6 במאי 1909) הייתה בלרינה וכוריאוגרפית איטלקייה. כבלרינה נודעה בברק, בעוצמה ובחיוניות של ריקודה, וכן הייתה אחת הנשים המעטות במאה ה-19 שזכתה להכרה בכשרונה ככוריאוגרפית.
אונדין - אילוסטרייטד לונדון ניוז
חייה

צ'ריטו נולדה בנאפולי. היא למדה אצל קארלו בלאזיס ואצל הכוריאוגרפים הצרפתים ז'יל פרו וארתור סן-לאון, שגם היה בעלה בשנים 1845–1851. היא קיבלה את הכשרתה בבית הספר לבלט של בית האופרה סן קרלו, ובהמשך השתלמה אצל סלבטורה טליוני. הופעתה הראשונה על במה הייתה בשנת 1832, וזיכתה אותה בהכרה מיידית כמעט.
בשנים 1936–1937 החלה להתפרסם אף מעבר לגבולות איטליה והיא הופיעה בוווינה, להציג כמה מן הכוריאוגרפיות שלה עצמה. מ-1838 עד 1840 המשיכה לרקוד עם בלט לה סקאלה במילאנו, שם זכתה להכרה רבה עוד יותר. ב-1843 רקדו צ'ריטו ומארי טליוני באותה תוכנית במילאנו; אירוע זה חולל התרגשות כה גדולה, שהעיר נחלקה ביריבות שבין שתי הבלרינות הגדולות. בתקופת שהותה במילאנו, החלה פאני לעבוד יחד עם ז'יל פרו, ויחד יצרו את "אונדין" Ondine, ou La naïade ‏ (1843), את "אלמה" (1842) ואת "Lalla Rookh" ‏ (1846).
ב-1845 זכתה להכרה בכשרונה ככוריאוגרפית לאחר שהציגה בלט משלה, "רוזידה". במשך תשע עונות, מ-1840 עד 1848, נהנתה צ'ריטו מהוקרה רבה כרקדנית בתיאטרון הוד מלכותה בלונדון, שם יצר השף המהולל אלקסיס סויר קינוח מעוצב לכבודה, שבראשו דמות מיניאטורית של הרקדנית עצמה, בשיווי משקל אוורירי על ספירלת זיג-זג של חוטי סוכר.
הערות שוליים

↑  Michael Garval, "Romantic Gastronomies: Alexis Soyer and the Rise of the Celebrity Chef " איור מאחד מפרסומיו של סוייר ב"גסטרונומיה רומנטית: אלקסיס סוייר ועליית השף המהולל" של מייקל גרוואל, תמונה 14
| --- | --- |
בקרת זהויות :  PLWABN: 9810571573805606  BnF: cb14798691h (data)  GND: 118668978  ICCU: INTV007365  ISNI: 0000 0000 7139 1927  LCCN: n97858078  SNAC: w6s60hhz  SUDOC: 177459344  VcBA: 495/144678  VIAF: 88647828   WorldCat (עם VIAF): 88647828
ואסילי קוקורב

| --- | --- |

 לידה:  23 באפריל 1817 (יוליאני) סוליגאליץ', רוסיה 
 פטירה:  22 באפריל 1889 (יוליאני) (בגיל 71) סנקט פטרבורג, האימפריה הרוסית 
 מדינה:  האימפריה הרוסית 
 מקום קבורה:  בית הקברות מאלוכטינסקי 
 מספר צאצאים:  7 
 
ואסילי קוקורב (ברוסית: Василий Кокорев;‏ 23 באפריל 1817 – 22 באפריל 1889) היה אחד האנשים העשירים ברוסיה. בנוסף להיותו בעל קרקע, יזם ופילנתרופ, הוא היה אספן אמנות ידוע וחבר כבוד באקדמיה האימפריאלית לאמנויות.